OBEC  VINOHRADY  NAD  VÁHOM
[image: image1.jpg]



KOMUNITNÝ  PLÁN  SOCIÁLNYCH  SLUŽIEB

OBCE    VINOHRADY NAD VÁHOM
na roky 2015 - 2020
Schválený uznesením Obecného zastupiteľstva vo Vinohradoch nad Váhom č. 93/2015 dňa 14.12.2015.

Vo Vinohradoch nad Váhom dňa 15.12.2015












Ing. Eva Hanusová, v.r









   starostka obce
Komunitný plán sociálnych služieb
     NR SR 30l10.2008 schválila zákon č. 448/2008 Z. z. O sociálnych službách a o zmene a doplnení zákona č. 455/1991 Zb. O živnostenskom podnikaní /živnostenský zákon v znení neskorších predpisov /ďalej len „zákon o sociálnych službách“/, ktorý v šiestej časti obsahuje ustanovenia o komunitnom rozvoji a komunitnom pláne v oblasti poskytovania sociálnych služieb. Paragraf 83 zákona o sociálnych službách ukladá  obciam a mestám vypracúvať komunitný plán sociálnych služieb v spolupráci s inými poskytovateľmi sociálnych služieb a prijímateľmi sociálnych služieb v územnom obvode obce /mesta/.

     Komunitný plán obce sa vypracúva v súlade s národnými prioritami rozvoja sociálnych služieb s ohľadom na miestne špecifiká a potreby.

    Základnou úlohou obce pri výkone samosprávy je starostlivosť o všestranný rozvoj svojho územia a o potreby jeho obyvateľov. Základným riadiacim dokumentom, ktorý usmerňuje všetky plánované rozvojové aktivity obce je Program hospodárskeho a  sociálneho rozvoja obce./PHSR/

     Ministerstvo práce sociálnych vecí a rodiny spracovalo v súlade so zákonom O sociálnych službách a o zmene a doplnení zákona č. 455/1991 Zb. O živnostenskom podnikaní /živnostenský zákon/ v znení neskorších predpisov č. 448/2008 Z.z., Národné priority rozvoja sociálnych služieb na  roky 2015-2020. V rámci týchto priorít sú stanovené:

A. Hlavné ciele rozvoja sociálnych služieb
· Zabezpečenie práva občanov na sociálne služby

· Zvýšenie kvality a dostupnosti sociálnych služieb s dôrazom na rozvoj nedostatkových alebo chýbajúcich služieb

B. Priority rozvoja sociálnych služieb

· Podpora zotrvania klienta  v prirodzenom prostredí rozvoja terénnych sociálnych služieb.

· Rozvoj ambulantných sociálnych služieb a pobytových sociálnych služieb v zariadení s týždenným pobytom.

· Zvýšenie kvality a humanizácie poskytovania sociálnych služieb prostredníctvom rekonštrukcie, modernizácie a budovania zariadení sociálnych služieb.

· Vzdelávanie zamestnancov v oblasti sociálnych služieb.

    Ciele a priority stanovené v Národných prioritách rozvoja sociálnych služieb majú podľa zákona

O sociálnych službách a o zmene a doplnení zákona č. 455/1991 Zb. O živnostenskom podnikaní /živnostenský zákon/ v znení neskorších predpisov č. 448/2008 Z.z. následne rozpracovať obce vo svojich komunitných plánoch sociálnych služieb, majú prijať konkrétne úlohy a opatrenia na zabezpečenie ich rozvoja. Tieto aktivity je potrebné zabezpečiť na základe analýzy poskytovaných sociálnych služieb, potrieb a tradícií svojho územia.

Program hospodárskeho a sociálneho rozvoja Trnavského samosprávneho kraja
Strategický cieľ: zabezpečiť ponuku kvalitných verejných služieb, reagujúcich na meniace sa potreby obyvateľov.

Hlavným cieľom PHSR v tejto oblasti je poskytovanie kvalitných služieb skupinám obyvateľov odkázaných na sociálnu pomoc a sociálne služby. Cielenými aktivitami prispievať k zvyšovaniu informovanosti a koordinácii poskytovateľov služieb, so zameraním zvýšiť kvalitu a efektivitu služieb poskytovaných v rámci VÚC.

         K základným prioritám sociálnej politiky obce Vinohrady nad Váhom je starostlivosť a ochrana starých ľudí.

Našim cieľom je zlepšiť starším ľudom kvalitu ich života, zabezpečiť ekonomickú a sociálnu istotu, spokojné starnutie. Základným riadiacim dokumentom, ktorý usmerňuje všetky plánované rozvojové aktivity obce je Program hospodárskeho a sociálneho rozvoja obce.

     Komunitný plán obce z vyššie uvedených legislatívnych úloh, koncepčných zámerov, priorít rozvoja sociálnych služieb, programu hospodárskeho a sociálneho rozvoja obce, ako aj analýzu stavu a potrieb sociálnych služieb.

Štruktúra Komunitného plánu sociálnych služieb

1. Úlohy a kompetencie obce v sociálnej oblasti podľa zákona O sociálnych službách č. 448/2008     

    Z.z. a ďalších zákonov.

2. Analýza sociologických a demografických údajov obce

3. Analýza stavu poskytovaných sociálnych služieb a predpokladaných potrieb sociálnych služieb podľa jednotlivých skupín

4. Určenie cieľov a priorít rozvoja sociálnych služieb

5. Časový plán komunitného plánu obce

6. Spôsob vyhodnocovania plnenia komunitného plánu sociálnych služieb

1. Úlohy a kompetencie obce v zmysle platných sociálnych zákonov

     Kompetencie obcí v sociálnej oblasti sú rozsiahle a dotýkajú sa všetkých oblastí sociálneho zabezpečenia. Obec má nezastupiteľné miesto pri zabezpečovaní úloh spojených s riešením hmotnej aj sociálnej núdze občanov, sociálnej pomoci, sociálnoprávnej ochrany a sociálnej kurately a najmä v oblasti sociálnych služieb.

     Zákon o sociálnych službách a o zmene a doplnení zákona č. 455/1991 Zb. O živnostenskom podnikaní /živnostenský zákon/ v znení neskorších predpisov č. 448/2008 Z. z. dáva obci tieto hlavné kompetencie a úlohy:
Podľa § 80 zákona č. 448/2008 Z.z.- Pôsobnosť obce -

O b e c

a/ vypracúva , schvaľuje Komunitný plán sociálnych služieb vo svojom územnom obvode

b/ utvára podmienky na podporu komunitného rozvoja

c/ je správnym orgánom v konaniach o odkázanosti na sociálnu službu v zariadení:

-  zariadenie pre seniorov

-  v zariadení opatrovateľskej služby

- v odkázanosti na opatrovateľskú službu

- a ďalšie

d/ vyhotovuje posudok o odkázanosti na sociálnu službu

e/ poskytuje, alebo zabezpečuje poskytovanie
1. sociálnej služby na zabezpečenie nevyhnutných podmienok na uspokojenie základných životných potrieb v nocľahárni, v nízkoprahovom dennom centre

2. sociálnej služby v nízkoprahovom dennom centre pre deti a rodinu, v zariadení pre seniorov, v zariadení opatrovateľskej služby a v dennom stacionári

3. opatrovateľskej služby, odľahčovacej služby

f/ poskytuje základne sociálne poradenstvo

g/ môže poskytovať alebo zabezpečovať poskytovanie aj iných druhov sociálnej služby podľa § 12

h/ uzatvára zmluvu 
1. o poskytovaní sociálnej služby

2.  o poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku sociálnej služby neverejnému poskytovateľovi sociálnej služby

3. o uhradení ekonomicky oprávnených nákladov podľa § 71 ods. 6 s inou obcou alebo iným poskytovateľom sociálnej služby, ktorého zriadila iná obec, alebo vyšší územný celok a ďalšie.

     V ustanoveniach §§ 82 a 83 upravuje zákon o sociálnych službách úlohy obce v komunitnom pláne a komunitnom plánovaní. 

Úplné znenie:    
„Komunitný rozvoj, komunitná práca a komunitná rehabilitácia
 l) Obec za účelom predchádzania vzniku alebo predchádzania zhoršenia nepriaznivých sociálnych situácií a riešenia miestnych sociálnych problémov utvára podmienky na podporu komunitného rozvoja v oblasti poskytovania sociálnych služieb podľa tohto zákona, na komunitnú prácu a komunitnú rehabilitáciu.

2) Komunitná práca je podpora aktivít členov miestnej komunity k svojpomocnému riešeniu sociálnych problémov v rámci miestneho spoločenstva, najmä rozvojom sociálnych služieb.

Komunitná rehabilitácia je koordinácia činnosti subjektov, ktorými sú najmä rodina, obec, vzdelávacie inštitúcie, poskytovatelia služieb zamestnanosti, poskytovatelia sociálnych služieb a poskytovatelia zdravotnej starostlivosti. Cieľom komunitnej rehabilitácie je obnova alebo rozvoj fyzických schopností, mentálnych schopností a pracovných schopností fyzickej osoby v nepriaznivej sociálnej situácii a podpora jej začlenenia do spoločnosti. Za účelom vykonávania komunitnej rehabilitácie sa môžu zriaďovať komunitné centrá. „ 

„ Komunitný plán sociálnych služieb a koncepcia rozvoja sociálnych služieb
    Obec podľa § 80 písm. A/ vypracúva komunitný plán sociálnych služieb na základe národných priorít rozvoja sociálnych služieb, v ktorom zohľadňuje miestne špecifiká a potreby fyzických osôb v oblasti sociálnych služieb poskytovaných v jej územnom obvode, určuje potreby rozvoja sociálnych služieb a určuje personálne podmienky, finančné podmienky, prevádzkové podmienky a organizačné podmienky na ich zabezpečenie.

Cieľom komunitného plánovania sociálnych služieb je:

· posilňovať sociálnu súdržnosť všetkých obyvateľov obce,

· predísť sociálnemu vylúčeniu a sociálnej izolácii ohrozených jednotlivcov a skupín,

· opäť posunúť do života komunity tých, ktorí stoja na jej okraji.

2. Analýza sociologických  a demografických údajov obce

 2.1. Sociálna analýza

         Sociálna analýza má za cieľ porovnať aktuálny stav sociálnych služieb ich terajšiu potrebnosť s predpokladanými potrebami v budúcnosti. Analýza vychádza z demografických údajov obce, vekovej štruktúry občanov a dostupných sociálnych ukazovateľov.

2.2. Sociálno-demografická charakteristika

	Názov obce
	Vinohrady nad Váhom

	okres
	Galanta

	kraj
	Trnavský

	Základné demografické údaje
	

	Počet obyvateľov k 31.12.2014
	1563

	Veková štruktúra obyvateľov
	

	Predproduktívny vek – do 18 rokov
	278

	Produktívny vek od 18 do 60 rokov
	974

	Poproduktívny vek nad 60 rokov
	311

	Počet novonarodených detí v r. 2014
	12

	Počet úmrtí za r. 2014
	31

	Počet sobášov v r. 2014
	9

	Štruktúra obyvateľov nad 60 rokov
	

	60 – 64 rokov 
	96

	65 – 69 rokov
	87

	70 – 74 rokov
	47

	75 – 79 rokov
	32

	80 – 84 rokov
	29

	85 - 90  rokov
	16

	90 a viac rokov
	4

	Spolu: 
	311

	Počet domácností osamelo žijúcich nad 60 rokov
	63

	Počet držiteľov preukazu občana s ŤZP
	84

	Počet poberateľov v hmotnej núdzi
	31


3. Analýza stavu poskytovaných sociálnych služieb a predpokladaných potrieb sociálnych služieb podľa jednotlivých cieľových skupín 
     Z dostupných  demografických údajov na základe štatistického predpokladu sme vypočítali počet občanov, ktorí budú potrebovať istú formu sociálnej pomoci, prípadne sociálnych služieb. Použili sme pri tom orientačné údaje, ktoré vymedzujú potrebu sociálnych služieb vo vzťahu k veku, miere závislosti na pomoci pri sebaobsluhe a zdravotného postihnutia.
3.1 Seniori
     Občania nad 60 rokov tvoria 20 % z celkového počtu obyvateľov, ktorí sú alebo perspektívne budú odkázaní na sociálne služby.

Sociálna infraštruktúra

     Sociálna infraštruktúra je určená na uspokojovanie potrieb obyvateľstva. Jej rozmiestňovanie je spojené so štruktúrou osídlenia ako aj veľkosťou obce. Zameranie a koncentrácia zariadení sociálnej infraštruktúry je priamo spojená s potrebou racionalizovať dostupnosť k nej, stanoviť ich

optimálnu kapacitu vo vzťahu  k dopytu. Zmenou spoločensko-ekonomického systému došlo k prerozdeleniu zdrojov a financovanie sociálnej infraštruktúry medzi štátnu správu, miestnu a regionálnu samosprávu a súkromný sektor. Najbližšie Zariadenie opatrovateľskej služby sa nachádza v  obci Šintava a najbližší Domov sociálnych služieb sa nachádza v meste Sereď. V našej obci sa  poskytuje opatrovateľská služba. 

3.2 Poskytovanie  sociálnych služieb v podmienkach obce Vinohrady nad Váhom
     Obec Vinohrady nad Váhom zapísal Trnavský samosprávny kraj do Registra poskytovateľov sociálnych služieb v zmysle zákona o sociálnych službách ako poskytovateľa nasledovných druhov sociálnych služieb:  opatrovateľská služba

     V podmienkach obce Vinohrady nad Váhom sú sociálne služby poskytované v zmysle Všeobecne záväzného nariadenia č. 2/2009 a jeho dodatku č.1/2012 k VZN č.2/2009  o poskytovaní sociálnych služieb, o spôsobe a výške úhrad za sociálne služby a v zmysle zákona č. 448/2008 Z.z. o sociálnych službách .Vzťahuje sa na poskytovanie sociálnej služby, na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.

    K základným prioritám sociálnej politiky obce Vinohrady nad Váhom je starostlivosť a ochrana starých ľudí. Našim cieľom je zlepšiť starším ľudom kvalitu ich života, zabezpečiť ekonomickú a sociálnu istotu, spokojné starnutie.  

     Cieľová skupina sledovaná v  komunitnom pláne sú starší ľudia po dosiahnutí dôchodkového veku. V našej obci máme vo veku nad 60 rokov 311 občanov. V ďalších rokoch je predpoklad, že počet občanov nad 60 rokov bude stúpať. Je preto potrebné pre túto vekovú kategóriu zabezpečiť podmienky na ich dôstojné prežitie jesene života.

  Obec Vinohrady nad Váhom plní úlohy sociálnej služby a starostlivosti o starších občanov obce, hlavne v týchto oblastiach:
3.3 Poskytovanie opatrovateľskej služby
     Na pomoc starším a zdravotne postihnutým občanom odkázaným na pomoc inej fyzickej osoby, obec poskytuje opatrovateľskú službu v prirodzenom domácom prostredí. Ku koncu roku 2014 obec zabezpečovala opatrovateľskú služby prostredníctvom 4 opatrovateliek u 4 opatrovaných občanov. Cieľom tejto služby je zabezpečiť zotrvanie občana čo najdlhšie v domácom prostredí. O opatrovateľskú službu je záujem. Opatrovateľky musia mať predpísaný opatrovateľský kurz. 
Výška a spôsob úhrady
1. Prijímateľ sociálnej služby je povinný platiť úhradu za opatrovateľskú službu podľa svojho príjmu a majetku.

2. Úhradu za opatrovateľskú službu v kalendárnom mesiaci sa určí podľa zodpovedajúceho stupňa odkázanosti fyzickej osoby posúdenej podľa prílohy č. 3 v prepočte na 22 pracovných dní poskytovanej služby.

3. Výšku úhrady za opatrovateľskú službu určila Obec Vinohrady nad Váhom dodatkom č. 1/2012 k VZN č.2/2009  o poskytovaní sociálnych služieb, o spôsobe a výške úhrad za sociálne služby a v zmysle zákona č. 448/2008 Z.z. o sociálnych službách v znení neskorších predpisov, vo výške úhrady 1,44 € za l hodinu poskytovanej služby.
4. Úhradu za opatrovateľskú službu platí klient podľa skutočného rozsahu poskytnutých úkonov za kalendárny mesiac, v ktorom sa opatrovateľská služba poskytla, najneskôr do 5. dňa nasledujúceho kalendárneho mesiaca.

5. Rozsah a podmienky úhrady za poskytovanie opatrovateľskej služby si klient dohodne s poskytovateľom v zmluve o poskytovaní sociálnej služby.

3.4. Stravovanie dôchodcov 

     Občania si môžu zabezpečiť stravovanie formou donášky obeda do domácnosti prostredníctvom súkromnej firmy. Obec vypláca dôchodcom nad 70 rokov  príspevok v sume 0,50 Eur na jeden odobratý obed. V obci sa stravuje  cca 16 občanov, ktorým je poskytovaný príspevok na obed.
3.5. Zväz zdravotne postihnutých
     V našej obci je zriadený Zväz zdravotne postihnutých, ktorý má 50 členov. Na ich činnosť prispieva obec z rozpočtu obce pomocou dotácie. Obec poskytla priestory, kde si môžu zriadiť zasadaciu miestnosť na stretnutia a uskladnenie zdravotníckeho zariadenia.
3.6. Financovanie sociálnych služieb
     Obec Vinohrady nad Váhom zabezpečuje financovanie v sociálnej oblasti, v ktorej je zahrnuté aj financovanie sociálnych služieb z dvoch zdrojov:

· Rozpočet obce
· Úhrada od klientov, ktorým je poskytovaná opatrovateľská služba

Príjmy za poskytované sociálne služby v rozpočte obce Vinohrady nad Váhom (v € )
	Príjmy
	2011
	2012
	2013
	2014

	Počet opatrovaných
	6
	6
	5
	5

	Opatrovateľská služba
	3 176
	5 243
	6 821
	6 940


Celková suma financií určená pre sociálnu oblasť zahŕňa poskytovanie opatrovateľskej služby, poskytovanie príspevku na stravovanie pre nepracujúcich seniorov, poskytovanie jednorazovej sociálnej dávky.

Výdavky z rozpočtu obce Vinohrady nad Váhom na sociálnu oblasť ( v € )
	Výdavky
	2011
	2012
	2013
	2014

	Opatrovateľská služba
	19 728
	21 497
	19 577
	20 856

	Príspevok na stravovanie
	  2 248
	  2 135
	  1 685
	  1 578

	Spolu sociálna oblasť
	21 976
	23 632
	21 262
	22 434


     Financovanie sociálnych služieb upravujú § 71 -78 b zákona o sociálnych službách.
Sociálne služby poskytované verejným poskytovateľom sociálnej služby môžu byť financované
a) z rozpočtu verejného poskytovateľa sociálnej služby,

b) z úhrad za sociálne služby od prijímateľa sociálnej služby na základe zmluvy o poskytovaní sociálnej služby,

c) z prostriedkov prijatých na základe písomnej darovacej zmluvy,

d) z prostriedkov združenia obcí, združenia vyšších územných celkov a združenia osôb,

e) z výsledku hospodárenia z vedľajšej činnosti, ktorú vykonávajú zariadenia v zriaďovateľskej pôsobnosti alebo zakladateľskej pôsobnosti obce alebo vyššieho územného celku s jeho súhlasom

f) z príjmu zo sociálneho podniku

g) z iných zdrojov

4. Určenie cieľov a priorít rozvoja sociálnych služieb v obci
       Zámerom sociálnej politiky obce zameranej na ochranu starších ľudí je naďalej pokračovať v poskytovaní sociálnych služieb. Pripravujeme sa na to, že priemerný vek obyvateľstva sa predlžuje a zároveň rastie počet občanov, ktorí vzhľadom na svoj vek a zdravotný stav potrebujú pomoc.

       Na základe uvedenej analýzy sociálnej situácie občanov obce Vinohrady nad Váhom a poskytovaných sociálnych služieb stanovuje si  obec:
Hlavný cieľ Komunitného sociálneho plánu obce
     1. Podpora zotrvania občanov obce v prirodzenom prostredí, poskytovanie pobytových  služieb iba v súlade s potrebou intenzívnej pomoci – poskytovať pobytové služby len vtedy, ak terénne služby nestačia pokryť potreby občanov.
Aktivity na dosiahnutie cieľa:

· Rozšíriť a skvalitniť opatrovateľskú službu pre občanov v súlade s potrebami, rozšíriť podporné služby pre starých a osamelých občanov – donáška obedov, liekov a iné,
občanom, ktorí pre svoj nepriaznivý zdravotný stav potrebujú pomoc inej osoby pri zabezpečovaní nevyhnutných životných úkonoch, prác v domácnosti a kontaktu so spoločenským prostredím poskytovať opatrovateľskú službu, aby mohli čo najdlhšie zotrvať vo vlastnej domácnosti. 

       2. Zvýšiť kvalitu poskytovaných sociálnych služieb a sociálneho poradenstva poskytovaných obcou.
Aktivity na dosiahnutie cieľa:

· Na výkon opatrovateľskej služby zamestnávať pracovníkov s príslušným vzdelaním, alebo absolvovaným akreditovaným kurzom opatrovateľskej činnosti.
Zabezpečiť odborné vzdelanie pracovníka obce v oblasti sociálnej práce obce pre potreby základného sociálneho poradenstva.
      3. Vytvoriť organizačné a materiálne podmienky na realizáciu úloh obce podľa zákona o      sociálnych službách a Komunitného plánu sociálnych služieb.
Aktivity  na dosiahnutie  cieľa:    

· Dohodnúť spoločný postup v rámci mesta Sereď a okolitých obcí pri zabezpečení odbornej činnosti spojenej s posudzovaním odkázanosti občanov na sociálnu službu.
Zabezpečiť v rozpočte obce finančné prostriedky na túto činnosť.
V rozpočte obce na roky 2015-2020 počítať s výdavkami na sociálne služby a ich skvalitňovanie v súlade s predpokladanými potrebami.

5. Časový plán realizácie Komunitného plánu sociálnych služieb obce

Cieľ č. 1

Uvedené aktivity budú plnené priebežne, podľa potrieb a odkázanosti občanov na opatrovateľskú službu.
Cieľ č. 2

Aktivity budú realizované priebežne pri prijímaní nových pracovníkov opatrovateľskej služby.
Cieľ č. 3

Aktivita v prvom bode bude realizovaná po vzájomnej dohode s okolitými obcami.

Ďalšie aktivity sa zabezpečia každoročne v čase prípravy rozpočtu obce na ďalší rok.

        Úspešnosť realizácie stanovených zámerov bude v prvom rade závisieť od výšky finančných prostriedkov v rozpočte obce. 

6. Spôsob vyhodnocovania plnenia Komunitného plánu sociálnych služieb

     / ďalej iba „KPSS“ /

   Plnenie zámerov, cieľov a opatrení, ktoré vyplývajú z Komunitného plánu sociálnych služieb bude kontrolované:

· verejnosťou v priebehu platnosti KPSS ( zverejnenie KPSS na webovej stránke obce, vytvorenie možnosti kontroly plnenia cieľov a priorít širokou verejnosťou pripomienkovaním e-mailom, osobne na obecnom úrade alebo písomne ). 

· Obecným zastupiteľstvom na zasadnutí obecného zastupiteľstva 1 x za 2 roky ( spracovanie Správy o plnení KPSS  na zasadnutie OcZ, správu predkladá predseda Komisie sociálnej). 
Komunitný plán sociálnych služieb je možné meniť aj v prípade, že sa zmenia priority, ak sa získajú finančné prostriedky na konkrétne potreby a novými návrhmi na poskytnutie sociálnych služieb.

Záver           
     Komunitný plán Obce Vinohrady nad Váhom je spracovaný v súlade s Národnými prioritami rozvoja sociálnych služieb a s Koncepciou rozvoja sociálnych služieb na území Trnavského samosprávneho kraja.

Sme presvedčení, že komunitné plánovanie bude stálou súčasťou praxe a procesov smerujúcich k rozvoju sociálnych služieb na území našej obce. Veríme, že aktívna účasť zo strany poskytovateľov a občanov obce pretrvá aj pri realizácii navrhovaných opatrení, ako aj pri nevyhnutnom budúcom aktualizovaní tohto Komunitného plánu, nakoľko sa jedná o otvorený dokument, ktorý rieši základné fungovanie obce a zainteresovaných subjektov v sociálnej oblasti.

     Komunitný plán sociálnych služieb Obce Vinohrady nad Váhom na roky 2015 – 2020 bol schválený na zasadnutí Obecného zastupiteľstva vo Vinohradoch nad Váhom uznesením č. 93/2015 dňa 14.12.2015.

